අලූත් අවුරුද්ද වෙනුවෙන් සුබ පැතුම් පණිවුඩයක් නිකුත් කරමින් ජනාධිපතිවරයා කියා සිටියේ සිංහල හා  දෙමළ අලූත් අවුරුද්ද මගින් සම්ප්‍රේෂණය වනුයේ පෙරදිග වාසීන් වන අප සතු උදාරත්වයේ විශිෂ්ඨත්වය බවයි.අනෝන්‍ය බැඳීම සහ සමාජීය සබඳතා එරබදු කැකුළු සේ විකසිත කරනු ලබන චිරාගත සිරිත් විරිත් සමඟ බැඳුණු අලූත් අවුරුද්ද මිනිස් සිතුවිලි පරාසය, පරමාදර්ශී සුවඳින් දෝවනය කරමින් අනාගතයට ගලායන ආකාරයට ගෞරවනීය ලෙස පිළිගත යුතු බවයි ජනාධිපතිවරයා නිකුත් කළ සුබපැතුම් පණිවුඩයේ තවදුරටත් දැක්වෙන්නේ.එමෙන්ම අග්‍රාමාත්‍ය රනිල් වික්‍රමසිංහද සුබපැතුම් පණිවුඩයක් එක් කරමින් සඳහන් කළේ සමෘද්ධිමත්  දේශයක් ගොඩනැගීම උදෙසා සාමය, සංහිඳියාව, සහජීවනය වෙනුවෙන් කැපවී කටයුතු කරන පී‍්‍රතිමත් සුබ අලූත් අවුරුද්දක් වේවා යන්නයි.